INDEKS SREĆE STANOVNIKA HRVATSKIH OTOKA – anketno istraživanje

Naputak anketarima

Kvantificiranje razine sreće stanovnika neke države ili pojedinih teritorija u posljednjih je dvadeset godina postala redovita aktivnost brojnih institucija širom svijeta. Istraživanja sreće dobila su poseban poticaj nakon što su Ujedinjeni narodi 2012. godine ovu temu raspravile na Generalnoj skupštini i proglasile 20. ožujka Svjetskim danom sreće. Svake godine Indeks sreće prezentira se za oko 150 zemalja svijeta. Izvodi se prema metodologiji koju su prihvatile Ujedinjeni narodi, a istraživanja provodi poznata svjetska agencija Gallup.

Od prvih dana u anketna istraživanja uključena je i Hrvatska tako da danas posjedujemo dvadeset godišnji niz hrvatskih indeksa sreće. Uz Gallup, hrvatskom srećom bave se i naši istraživači i to u raznim obuhvatima (poduzeća, poduzetnici, fakulteti, hrvatski knjižničari, …). Riječ je o istraživačima entuzijastima koji u pravilu osobno financiraju provedbu anketa i njihovu obradu. Tako je zamišljeno i istraživanje sreće stanovnika hrvatskih otoka, volonterski pothvat u kojem treba sudjelovati što više otočana. Provodimo ga jer smatramo da u vrijeme iseljavanja s malih otoka, neprimjerenog rasta turizma i sve veće ovisnosti o kopnu treba istražiti jesmo li unatoč svemu ipak sretni.

Molimo vas, dakle, da se obratite otočanima u vašoj sredini koji ne koriste Internet. Otisnite donji Upitnik u više primjeraka, predočite ga vašim susjedima i poznanicima i zamolite ih da zaokruže odgovore. Anketa je, naravno, anonimna.

|  |  |
| --- | --- |
| **Spol (zaokružiti):** | **Ž M**  |
| **Godina rođenja: \_\_\_\_\_\_\_**  |
| **Otok \_\_\_\_\_\_\_\_\_\_\_\_\_\_\_\_\_\_\_**  |
| **Zaokružite broj u tabeli koji najbliže predstavlja Vaš (prosječni) osjećaj sreće**  |
|  |  |

|  |  |  |
| --- | --- | --- |
| **Područje (ne)sreće** | **Ocjena** | **Dojam** |
| **Tužan, depresivan, loše sam** | **1** | **Potrebna mi je pomoć!** |
| **2** | **Osjećam se izgubljeno** |
| **3** | **Osjećam se kao da sam na tamnom mjestu** |
| **Ni sretan ni tužan** | **4** | **Prolazim kroz teško vrijeme** |
| **5** | **Nemam pojma kako se osjećam** |
| **6** | **Borim se** |
| **Sretan, odličan, super** | **7** | **Dobro sam ali može biti i bolje** |
| **8** | **Osjećam se dobro** |
| **9** | **Osjećam se zaista dobro** |
| **10** | **Ushićen-a sam!** |

Molimo vas da nam dostavite prikupljene odgovore. Najlakše će biti prepisati ih u e-mail poruku i proslijediti nam na adrese filipic@efst.hr i nstarc@eizg.hr. Ako vam to više odgovara, možete ih i poslati poštom na adresu:

Prof. dr. Petar Filipić

21000 SPLIT

Spinutska 4.